**Likumprojekta “Grozījums Aizsargjoslu likumā”  
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Aizsardzības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aizsardzības ministrija sadarbībā ar Nacionālajiem bruņotajiem spēkiem, Valsts aizsardzības militāro objektu un iepirkumu centru un Latvijas Ģeotelpiskās Informācijas aģentūru ir izstrādājusi Ministru kabineta noteikumu projektu “Grozījumi Ministru kabineta 2006.gada 27.jūnija noteikumos Nr.508 “Noteikumi par aizsargjoslām ap valsts aizsardzības objektiem un šo aizsargjoslu platumu”” (turpmāk – MK noteikumu projekts), kura 1.32.apakšpunktā tiek paredzēts, ka Ministru kabineta 2006.gada 27.jūnija noteikumu Nr.508 “Noteikumi par aizsargjoslām ap valsts aizsardzības objektiem un šo aizsargjoslu platumu”” (turpmāk – MK noteikumi Nr.508) 2.35.1 apakšpunkts ir papildināms ar normu šādā redakcijā: “2.35.1 Vaiņodes novads, Embūtes pagasts, “Poligons”, kadastra Nr.6454 003 0174 – 600 metri”.  MK noteikumu projekta anotācijā norādīts, ka ap nekustamo īpašumu “Poligons”, Embūtes pag., Vaiņodes nov. Ar kadastra Nr.6454 003 0174 (turpmāk – objekts) tiek noteikta aizsargjosla, kuras platums atbilst Aizsargjoslu likuma 23.1 panta otrajā daļā noteiktajam maksimālajam platumam. Izmantojot NATO STANAG 4440 noteikto metodiku, tika aprēķināts, ka aizsargjoslai ap šo objektu vajadzētu būt lielākai par pašreiz Aizsargjoslu likumā noteikto maksimālo aizsargjoslas platumu. Tādēļ, atbilstoši noteikumu projekta anotācijā norādītajam, ir nepieciešams veikt attiecīgus grozījumus arī Aizsargjoslu likumā, paredzot Aizsargjoslu likuma 23.1 panta otrajā daļā noteikto aizsargjoslu ap valsts aizsardzības objektiem maksimālo platumu palielināt no 600 metriem uz 2800 metriem. Lai jau tagad sniegtu drošību civiliedzīvotājiem un viņu saimnieciskajai darbībai, civilajai infrastruktūrai, gadījumā, ja militārajā objektā notiks ārkārtas situācija (sprādziens), kā arī, lai nodrošinātu paša objekta drošību, pašreiz ap objektu tiek noteikta Aizsargjoslu likumā maksimāli iespējamā aizsargjosla 600 metru platumā.  Pamatojums aizsargjoslas palielinājumam ap objektu un, nākotnē – ap citiem līdzīgiem objektiem, ir “V klases noliktavu izvietošanas metodika” un aprēķini, kuri veikti saskaņā ar norādījumiem “NATO drošības principu rokasgrāmata militārās munīcijas un sprāgstvielu glabāšanai (AASTP-1)”. Attiecībā uz objektu jānorāda, ka:   * civilo objektu būvniecība nav pieļaujama tuvāk par 1400 metriem no potenciāli bīstamās vietas; * objektu ar īpašiem konstruktīviem risinājumiem (ar lielām stiklojuma platībām, ar palielināto stāvu daudzumu), kā arī objektu, kur var atrasties liels cilvēku daudzums (daudzdzīvokļu mājas, skolas, ofisi, slimnīcas, bērnu dārzi, tirdzniecības centri), būvniecība nav pieļaujama tuvāk par 2800 metriem no potenciāli bīstamās vietas.   Nākotnē ir paredzams, ka būs nepieciešamas platākas aizsargjoslas ap vairākiem valsts aizsardzības objektiem, taču pašreiz nav iespējams norādīt visus šādus objektus, jo notiek darbs pie militārās infrastruktūras pilnveidošanas un jauno objektu izveides: tiek veikta nepieciešamo zemes vienību pārņemšana Aizsardzības ministrijas valdījumā, zemes uzmērīšana, robežu noteikšana, jauno militāro bāžu skiču izstrāde u.c. darbi. Potenciāli bīstamo objektu atrašanās vietas varēs noteikti tikai pēc plānu izstrādes pabeigšanas un apstiprināšanas, zinot objektu robežas un bāzēs plānoto infrastruktūru.  Papildus jānorāda, ja tehniskajās prasībās tiks izvirzīta maksimāli projektējamā noliktavas kapacitāte, 1400 metri būs nepieciešami, ja zemes platība būs mazāka vai arī, ja objekts atradīsies tik lielā militārās infrastruktūras objektā, kur aizsargjoslu nav nepieciešams noteikt, piemēram, Ādažu poligons. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Aizsardzības ministrs R.Bergmanis

Aizsardzības ministrijas valsts sekretārs J.Garisons

05.09.2017. 14:00

618

S.Lepere, 67335243

[santa.lepere@mod.gov.lv](mailto:santa.lepere@mod.gov.lv)